b'\n_START_ARTICLE_\nR\xc3\xb8nneelva\n_START_PARAGRAPH_\nR\xc3\xb8nneelva (ogs\xc3\xa5 R\xc3\xb8nneelven, R\xc3\xb8nne elv m.fl.) er et navn som brukes om den nederste delen av \xc3\x98verlandselva i B\xc3\xa6rum kommune i Akershus. R\xc3\xb8nne elv renner normalt fra vestenden av Engervannet, gjennom Sandvika og ut i Sandvikselva, like f\xc3\xb8r Sandvikselva renner ut i Oslofjorden. Ved h\xc3\xb8yvann renner av og til vannet motsatt vei, ettersom Engervannet ligger bare litt over havniv\xc3\xa5et._NEWLINE_Elven er den korteste i Norge med eget navn.'